Jennifer Nansubuga Makumbi

**Jennifer Nansubuga Makumbi** (eyazaalibwa mu gya 1960) munna Uganda nga asinzira mu British, omuwandiisi w'obutabo mu era muwandiisi w'emboozi ennyimpi. Akatabo keyawandiika ku Diguli ye eyokusatu, The Kintu Saga, kaalondebwa okuba ku lukalala era nekawangula Kwani? Manuscript Project mu 2013. Kaafulumizibwa Kwani Trust mu 2014 wansi w'omutwe Kintu. Emboozi ze enyimpi zeyayita, *Manchester Happened*, zafulumizibwa  mu 2019. Yalondebwa okuba ku lukalala lwa 2014 Commonwealth Short Story Prize olw'emboozi ye "Let's Tell This Story Properly", nafundikira nga ye muwanguzi w'ettwale lya Afirika. Yeyasukkuluma mubawanguzi ba 2014 Commonwealth Short Story Prize. Yateekebwa ku lukalala olusoka mu 2014 Etisalat Prize for Literature. Musomesa wa Creative Writing ku Lancaster University. Mu 2018, yaweebwa engule ya Windham-Campbell Prize mu ttuluba ly'okukuba obufananyi mubutaliiwo. Mu 2021, akatabo ke *The First Woman* kaawangula empaka za Jhalak Prize.

Abeera Manchester n'omwami we, Damian,nemutababi we, Jordan.

## Obuto bwe n'okusoma kwe
Jennifer Nansubuga Makumbi yazaalibwa era yakulira Kampala, Uganda. Ye mwana omukulu owa Anthony Kizito Makumbi kyokka nga wakusatu ewa Evelyn Nnakalembe. Bazadde be baayawukana nga wamyaka ebiri era yamala emyaka ebiri nga abeera ne jjajja we omusajja Elieza Makumbi. Ku mulembe gwa Idi Amin, taata we, omukozi wa bbanka, yakwaatibwa naayisibwa bubi nnyo. Newankubadde nga yataasibwa okuttibwa, yafuna obuzibu ku bwongo bwe ekyamuliko ennaku zonna ez'obulamu bwe. Makumbi yakuzibwa ssenga we, Catherine Makumbi-Kulubya. Yawangaala ne famile ye okusooka e Nakasero, ate oluvanyuma nadda e Kololo.

O-level yagisomera ku Trinity College Nabbingo ate A' level ku King's College Budo. Yakola diguli ye esooka mu by'enjigiriza nga yanweza nnyo okusomesa Oluzungu  ne Literature mu Luganda okuva ku Islamic University Mu Uganda, ng'eno yakola ku university magazine, eyitibwa *The* *IUIU Mirror*. Makumbi yatandikira Nakasero High okusomesa, essomero lya A-level yokka, oluvanyuma yasomesa emyaka munaana ku Hillside High School, essomero mu Uganda erisomesa abaana okuva munsi yonna.

Ebiseera ebyo yawandiika omuzannyo, *Sitaani Teyebase*, mu Luganda ogwazanyibwa mu mpaka za inter-zone competition. Omuzannyo guno gwegwasinga mu mpaka era negutambula mu makanisa mangi ag'abaseveniside mu Kampala.

Mu mwezi gwa Mutunda wa 2001, yegatta ku Manchester Metropolitan University okukola diguli ye ey'okubiri mu Creative Writing. Yamaliriza digulu ye ey'okusatu mu Creative writing okuva ku Lancaster University. Makumbi yasomesa nga omusomesa ow'ekiseera ku matendekero aga waggulu agatali gamu mu UK ng'asomesa Oluzungu ne Creative Writing. Okuwandiika kwe kwesigamiziddwa nnyo ku kugereesa kw'abaganda naddala, enfumo, engero, emboozi ez'edda,

## Okuwandiika
Makumbi yatandika okuwandiika ku myaka 15, bweyawandiika, naakulemberamu era nalaga omuzanyo mu mpaka z'essomero. negubeera gw'akusatu. Yawandiika omuzannyo omulala nga wa myaka 18 nagwo negubeera gw'akusatu. Bweyali mu siniya ey'okusatu, yawandiika omuzannyo gwe ogw'asooka mu mpaka z'okuvuganya mu bayizi, negubeera gw'akusatu. Yawandiika omuzannyo gwe ogw'okubiri era mu mpaka z'okuvuganya mu bayizi ku A-level, era nagwo negubeera gw'akusatu. Emizannyo gino gyonna gyawandikibwa mu Luzungu. Mu 1994, yatandika okuwandika buli lunaku mungeri y'ebitontome okusobola okugyawo n'okukyusa engeri gyeyali awuliramu kuba yali ayita mu mbeera enzimu mu bulamu bwe. Yawandiika ebitontome ebisoba mu 50 naye tewali n'omu gweyabibulirako. Yatandika okuwandiika emboozi mu 1998 nga asomesa mu Kampala.

Okuwandiika kwa Makumbi kwesigamiziddwa nnyo ku ngero. Yakizuula nti engero zaali ngazi era nga asobolera ddala okuwandiika ku nsonga yonna, engeri ezenjawulo, n'ebika by'okuwandika byonna nga tasanze buzibu bwonna. Agambye nti "yakizuula nti okukozesa engero ezaali zimanyikidwa nti zibbowa era nga tezikyanyumisa era nga 'nkoowu' kyanjayo amakulu mangi ag'ebyo byeyali awandiise ekintu kyeyali tasuubira era nga kino yali tayinza nakukikakasa oba okukinnyonnyola muntu yenna." Kikulu nnyo okukitegeera nti ebigendererwa bye mukukozesa engero ez'edda mumboozi enjiiye si kyabutakyuka n'okulemera ku bikadde nga bwekirowoozebwa bulijjo mu kuwandiika mu Afirika. Akozesa okugereesa nga awandiika kubanga kimuyamba nnyo mukuwandiika mu buwangwa bw'Abaganda. Era lwakuba engero zikozesebwa nnyo mu lulimi lwe, kimuwa obuvumu okukukozesa mu kuwandiika kwe.

Ebiwandiiko bye bifulumizibwa aba African Writing Online and Commonword. Akulembera ne ba African reading group ARG! mu Manchester, ekiteeka esiira ku bawandiisi mu Afirika abatamanyikidwa. Mu  2012, Emboozi ye enyimpi eyitibwa "The Accidental Seaman" yafulumizibwa mu *Moss Side Stories* aba Crocus Books. Mu 2013, ebitoontome bye ebiyitibwa "Free Range" ne "Father cried in the kitchen" byafulumizibwa mu *Sweet Tongues*.

Akatabo keyawandiika mukusoma kwe ku diguli ey'okusatu,*The Kintu Saga*, kaawangula Kwani? Manuscript Project, engule empya ewebwa abawandiisi mu Afirika ab'emboozi enyimpi ezitafulumizibwangako. era nekafulumizibwa wansi w'omutwe *Kintu* mu 2014, akaatekebwa ku lukalalal oluwanvu olutali lusunsulemu olwa Etisalat Prize for Literature. Yalondebwa okubera ku lukalala olumpi olwa 2014 Commonweath Short Story Prize nga'avuganya n'abalala babiri okuva mu Afirika, (Adelehin Ijasan okuva e Nigeria ne Michelle Sacks okuva e South Africa), era nga yeyafuuka omuwanguzi nga akozesa embooze gyeyayita "Let's Tell This Story Properly".

Mu Gwokussatu 2018, yali omu ku bawandiisi omunaana abaaweebwa Ekirabo kya Windham-Campbell Prize, ng'agamba nti: "*Kintu* ayogera ku byafaayo ebifaanagana eby'okugwa kw'ekika ky'abantu abaakolimirwa - ab'ekika kya *Kintu* - n'okweyongera kw'eggwanga lya Uganda ery'omu kiseera kino. Ng'alina eddoboozi ery'ekyewuunyo era ery'amaanyi erikwataganya emboozi ez'obuwangwa n'abantu, enfumo, n'ebintu bya Bayibuli, Makumbi avumimirira nnyo eby'obufuzi n'amadiini. Abavumirira ennyo, Aaron Bady agambye nti "Kintu anoonya olunyiriri lw'ebbula ly'ebintu bino, mu nkola y'okulaga ebintu ebipya ebinaabaawo mu biseera eby'omu maaso mu kitabo ky'omu Afirika".

Bwe yabuuzibwa C. A. Davids mu 2018 ku The Johannesburg Review of Books, Makumbi yagamba nti: "Abazungu balina obuyinza bungi nnyo ku, n'okufuga, ebitabo byaffe. Ebitabo bye baagala - ebitera okwogera ku Bulaaya - bye bafulumya, byebinoonyerezebwako, byebiwandiikiddwako mu mpapula z'amawulire era bye byoka ebimanyikiddwa nemu bitabo bya Afirika. Ekyo kya bulabe. Tulina okuggya obuyinza okuva ku bugwanjuba n'okusalawo ebitabo byaffe, ebikubibwa abafulumya ebitabo by'omu Afirika n'abanoonyereza ku Afirika.

Makumbi y'omu kwabo abaawaayo ekitabo ekiyitibwa New Daughters of Africa ekyafulumizibwa Margaret Busby mu 2019.

Ekitabo kya Makumbi eky'okubiri, The First Woman (2020) - ekyafulumizibwa mu Amerika wansi w'omutwe *A Girl Is a Body of Water* - kyafuna ettutumu lingi. Alex Clark yakinnyonnyola mu The Guardian nga "okusoma okw'essanyu, okw'omuganyulo ... amaanyi gaakyo gava mu magezi gaakyo ag'amaanyi n'obulungi bw'omuntu we omukulu", era mu *[[:en:World_Literature_Today|World Literature Today]]*, Adele Newson-Horst yakiyita "spellbinding". Okutendereza okulala kwava mu The Washington Post, Bethanne Patrick we yayogerera ku "Makumbi's glorious telling", ng'ate *[[:en:The_New_York_Times|The New York Times]]* yakomekkereza nti: "Omusomi tasobola kwewala omukwano oguletebwa emboozi eno. Ennyimba za Makumbi tezisobola kuziyizibwa era zireetera okukwatibwako, n'obwegendereza, okutegeeza, okutegeerera ddala amazima agatali gamu mu ndowooza z'amagezi. 'A Girl Is a Body of Water' ewa ebirabo okusoma asinga. Omukenkufu mu *[[:en:New_African|New African]]* (Zimbabwe) yawandiika nti "katabo kalungi eri abakazi, ku bakazi, akasanidde okusomebwa buli musajja ayagala okutegeera ebikwata ku bakazi." Omukazi eyasooka yaweebwa ekirabo kya 2021 Jhalak Prize eky'akatabo k'omwaka.

## Ebyafulumizibwa

### Obutabo

* Kintu. Kwani Trust, Nairobi. 2014. ISBN 978-9966-1598-9-2. Oakland: Transit Books, 2017. ISBN 9781945492013. London: Oneworld Publications, 2018, ISBN 978-1786073778  
* *The First Woman*, Oneworld Publications, 2020
** A Girl Is A Body of Water. Tin House Books. p. 450. ISBN 1951142551 

### Ekkunganiro ly'emboozi enyimpi.

*  Manchester Happened. Oneworld Publications. 2019 ISBN 9781786075895

### Emboozi enyimpi

* "Let’s Tell This Story Properly", mu Granta, 2014
* "The Joys of Fatherhood", mu African Writing Online
* "The accidental sea man", mu *Moss Side Stories*, 2012

## Ebiwanguddwa n'ebitiibwa bye

* 2014: Etisalat Prize for Literature, Olukalala oluwanvu, longlist
* 2014: Commonwealth Short Story Prize, Omuwanguzi eyasinga
* 2013: Kwani? Manuscript Project, Muwanguzi
* 2014: Engule ya Commonwealth Short Story, olukalala oluumpi
* 2014: Engule ya Commonwealth Short Story, omuwanguzi wregional winner, Africa
* 2018: Engule ya Windham-Campbell Literature mu mboozi enjiiye
* 2020: 100 Most Influential Africans, New African magazine
* 2021: Engule ya Jhalak, Muwanguzi
* 2021: Engule ya Encore, Lukalala oluumpi
* 2021: Engule ya James Tait Black Memorial, olukalala oluumpi.

## Ebijjuliziddwamu

## Enkolagana ez'ebweru

* Omukutu omutongole
* Mbugua Wa Mungai, "Confessions of manuscript judge", *The East Africa*, 1 August 2013.
* "I combined oral tradition with dad’s trauma from Idi Amin to write my novel—Jennifer Makumbi"
* "Jennifer Makumbi". TLC Showcase.
* Nyana Kakoma, "Jennifer Nansubuga Makumbi: Folklore tells us so much about our history and explains so much of what remains of our culture" (interview), *Sooo Many Stories*.
* Diane Ninsiima, "Interview with 2014 Commonwealth Short Story Prize Winner Jennifer Nansubuga Makumbi", Africa Book Club, 1 January 2015.
* Kingwa Kamencu, "Ugandan writer who turns established script on its head", *Daily Nation*, 4 July 2014.
* Enock Mayanja Kiyaga, "Makumbi launches book in UK", *Daily Monitor* (Uganda), 15 July 2014.
* "Novelist would mortify anti-negritude crusaders"
* Aaron Bady, "Post-coloniality Sells", *The New Inquiry*, 8 October 2014.
* Alexia Underwood, "So Many Ways of Knowing: An Interview with Jennifer Nansubuga Makumbi, Author of 'Kintu'", *Los Angeles Review of Books*, 31 August 2017.
* Namwali Serpell, "The Great Africanstein Novel" (on *Kintu*), *The New York Review of Books*, 12 September 2017.